b'\n_START_ARTICLE_\nDragutin Tadijanovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nTadijanovi\xc4\x87 je od leta 1912 do 1916 ni\xc5\xbejo osnovno \xc5\xa1olo obiskoval v sosednji vasi Podvinje. Nato je \xc5\xa1e dva razreda vi\xc5\xa1je osnovne \xc5\xa1ole dokon\xc4\x8dal v Slavonskem Brodu, kjer se je 1918 tudi vpisal v gimnozijo. \xc5\xbde kot gimnazijec je pri\xc4\x8del pisati prve pesmi. Po kon\xc4\x8dani gimnaziji je od\xc5\xa1el v Zagreb. kjer je leta 1925 sprva vpisal \xc5\xa1tudij gozdarstva, vendar se je leta 1928 odlo\xc4\x8dil za \xc5\xa1tudij na filozofski fakulteti, kjer je \xc5\xa1tudiral filozofijo in zgodovino ju\xc5\xbenoslovanske knji\xc5\xbeevnosti. Diplomiral je leta 1937. \xc5\xbde pred diplomo se je zaposlil kot redaktor pri \xc4\x8dasopisu Narodne novine (1935 do 1940). Od leta 1939 do 1945 je bil honorarni predavatelj na Akademiji likovnih umjetnosti u Zagrebu. Nato je bil \xc5\xa1e urednik zbirke Djela hrvatskih pisaca, urednik pri zalo\xc5\xbebi Zora in nazadnje do upokojitve 1974 ravnatelj Instituta za knji\xc5\xbeevnost JAZU-a. Od leta 1964 do 1965 je bil tudi predsednik Dru\xc5\xa1tva knji\xc5\xbeevnika Hrvatsk._NEWLINE_Tadijanovi\xc4\x87 je bil tudi ploden prevajalec predvsem iz \xc4\x8de\xc5\xa1kega jezika in nem\xc5\xa1\xc4\x8dine. Prevajal je dela Nezvala, Goetheja, Hoelderlina, Novalisa, Heineja in druge._NEWLINE_Za svoje delo je prejel dve visoki dr\xc5\xbeavni odlikovanji in devet drugih priznanj.'